title: Komission täytäntöönpanoasetus (EU) 2021/669, annettu 23 päivänä huhtikuuta 2021, Corynebacterium casei KCCM 80190-, Corynebacterium glutamicum KCCM 80216- tai Corynebacterium glutamicum KCTC 12307BP -organismin tuottamien teknisesti puhtaan L-lysiinimonohydrokloridin ja nestemäisen emäksisen L-lysiinin hyväksymisestä kaikkien eläinlajien rehun lisäaineina (ETA:n kannalta merkityksellinen teksti)

text:
                  26.4.2021

                  FI

                  Euroopan unionin virallinen lehti

                  L 141/7

         KOMISSION TÄYTÄNTÖÖNPANOASETUS (EU) 2021/669,
         annettu 23 päivänä huhtikuuta 2021,

            Corynebacterium casei KCCM 80190-, Corynebacterium glutamicum KCCM 80216- tai Corynebacterium glutamicum KCTC 12307BP -organismin tuottamien teknisesti puhtaan L-lysiinimonohydrokloridin ja nestemäisen emäksisen L-lysiinin hyväksymisestä kaikkien eläinlajien rehun lisäaineina
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.

                     (2)

                     Asetuksen (EY) N:o 1831/2003 7 artiklan 1 kohdan mukaisesti on toimitettu hakemukset, jotka koskevat nestemäisen emäksisen L-lysiinin ja teknisesti puhtaan L-lysiinimonohydrokloridin hyväksymistä käytettäviksi kaikkien eläinlajien ravitsemuksellisina rehun lisäaineina rehussa ja juomavedessä. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (3)

                     Hakemukset koskevat Corynebacterium casei KCCM 80190-, Corynebacterium glutamicum KCCM 80216- tai Corynebacterium glutamicum KCTC 12307BP -organismin tuottamien emäksisen L-lysiinin (nestemäinen) ja L-lysiinimonohydrokloridin (teknisesti puhdas) hyväksymistä kaikkien eläinlajien rehun lisäaineina, jotka luokitellaan lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit”.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 30 päivänä syyskuuta 2020 (2) ja 18 päivänä marraskuuta 2020 (3) (4), antamissaan lausunnoissa, että Corynebacterium casei KCCM 80190-, Corynebacterium glutamicum KCCM 80216- tai Corynebacterium glutamicum KCTC 12307BP -organismin tuottamilla emäksisellä L-lysiinillä (nestemäinen) ja L-lysiinimonohydrokloridilla (teknisesti puhdas) ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, ihmisten terveyteen eikä ympäristöön. Elintarviketurvallisuusviranomainen saattoi tehdä päätelmän Corynebacterium glutamicum KCCM 80216- ja Corynebacterium glutamicum KCTC 12307BP -organismien tuottamien emäksisen L-lysiinin (nestemäinen) ja L-lysiinimonohydrokloridin (teknisesti puhdas) käyttäjien turvallisuudesta. Se totesi, että Corynebacterium casei KCCM 80190 -organismin tuottamien emäksisen L-lysiinin (nestemäinen) ja L-lysiinimonohydrokloridin (teknisesti puhdas) katsotaan olevan vaarallisia hengitettyinä ja että Corynebacterium casei KCCM 80190 -organismin tuottama L-lysiinimonohydrokloridi on lievästi silmiä ärsyttävä aine. Sen vuoksi olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Elintarviketurvallisuusviranomainen totesi, että Corynebacterium casei KCCM 80190-, Corynebacterium glutamicum KCCM 80216- tai Corynebacterium glutamicum KCTC 12307BP -organismin tuottamat emäksinen L-lysiini (nestemäinen) ja L-lysiinimonohydrokloridi (teknisesti puhdas) ovat välttämättömän aminohapon L-lysiinin tehokkaita lähteitä kaikilla eläinlajeilla. Jotta lisätyn L-lysiinin täysi teho saadaan hyödynnettyä märehtijöillä, se tulisi suojata pötsihajotukselta. Lausunnoissaan elintarviketurvallisuusviranomainen viittasi aiempaan lausuntoon, joka koski aminohappojen mahdollista ravitsemuksellista epätasapainoa ja hygieniaan liittyviä huolenaiheita, kun ne annetaan juomaveteen sekoitettuina. Elintarviketurvallisuusviranomainen ei kuitenkaan ehdottanut enimmäispitoisuuden määräämistä täydennettäessä ravintoa L-lysiinillä. Sen vuoksi on aiheellista ilmoittaa lisäaineen ja sitä sisältävien esiseosten etiketissä varoitus siitä, että ravinnon kautta tapahtuva kaikkien välttämättömien ja ehdollisesti välttämättömien aminohappojen saanti on otettava huomioon erityisesti, jos L-lysiiniä lisätään aminohappona juomaveteen.

                     (5)

                     Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Se myös vahvisti asetuksella (EY) N:o 1831/2003 perustetun vertailulaboratorion toimittamat raportit analyysimenetelmästä, jolla rehun lisäaine määritetään rehusta.

                     (6)

                        Corynebacterium casei KCCM 80190-, Corynebacterium glutamicum KCCM 80216- tai Corynebacterium glutamicum KCTC 12307BP -organismin tuottamien emäksisen L-lysiinin (nestemäinen) ja L-lysiinimonohydrokloridin (teknisesti puhdas) arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisten lisäaineiden käyttö tämän asetuksen liitteessä esitetyllä tavalla olisi hyväksyttävä.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluvat, liitteessä täsmennetyt aineet eläinten ruokinnassa käytettävinä lisäaineina kyseisessä liitteessä vahvistetuin edellytyksin.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä huhtikuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  EFSA Journal 2020;18(11):6285.

            (3)  EFSA Journal 2020;18(12): 6333.

            (4)  EFSA Journal 2020;18(12): 6334.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä.

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        mg lisäainetta / kg täysrehua, jonka kosteuspitoisuus on 12 %

                           Luokka: ravitsemukselliset lisäaineet.

                           Funktionaalinen ryhmä: aminohapot, niiden suolat ja analogit.

                        3c320

                        -

                        Emäksinen L-lysiini (nestemäinen)

                           Lisäaineen koostumus:

                        L-lysiinin vesiliuos, joka sisältää vähintään 50 % L-lysiiniä

                        Kaikki lajit

                        -

                        -

                        -

                                    1.

                                    Lysiinipitoisuus on ilmoitettava lisäaineen pakkausmerkinnöissä.

                                    2.

                                    Emäksistä L-lysiiniä (nestemäinen) voidaan saattaa markkinoille ja käyttää valmisteesta koostuvana lisäaineena.

                                    3.

                                    Lisäainetta voidaan käyttää myös juomaveteen lisättynä.

                                    4.

                                    Lisäaineen ja esiseosten pakkausmerkinnöissä on ilmoitettava seuraavaa: ”Täydennettäessä ravintoa L-lysiinillä, etenkin juomaveteen sekoitettuna, on otettava huomioon kaikki välttämättömät ja ehdollisesti välttämättömät aminohapot epätasapainon välttämiseksi.”

                                    5.

                                    Rehualan toimijoiden on vahvistettava toimintamenettelyt ja järjestelyt lisäaineen ja esiseoksen käyttäjiä varten hengitysteitse tai silmä- tai ihokosketuksesta aiheutuvasta altistuksesta johtuvien mahdollisten riskien varalta. Jos riskejä ei voida poistaa tai vähentää minimiin tällaisten menettelyjen ja järjestelyjen avulla, lisäainetta ja esiseoksia käsiteltäessä on käytettävä asianmukaisia henkilönsuojaimia, mukaan lukien hengityssuojaa sekä turvalaseja ja -hansikkaita.

                        16. toukokuuta 2031

                           Tehoaineen kuvaus:

                        L-lysiini, joka tuotetaan fermentoimalla Corynebacterium casei KCCM 80190 -organismista
                        Kemiallinen kaava: NH2-(CH2)4-CH(NH2)-COOH
                        CAS-numero: 56-87-1

                           Analyysimenetelmät
                            (1)

                        Lysiinin määrittäminen rehun lisäaineesta ja esiseoksista, joissa on enemmän kuin 10 % lysiiniä:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FLD) – EN ISO 17180.

                              Lysiinin määrittäminen esiseoksista, rehuseoksista ja rehuaineista:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS) – komission asetus (EY) N:o 152/2009 (liite III, F osa).

                              Lysiinin määrittäminen vedestä:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FLD) tai

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS).

                        3c326

                        -

                        Emäksinen L-lysiini (nestemäinen)

                           Lisäaineen koostumus:

                        L-lysiinin vesiliuos, joka sisältää vähintään 50 % L-lysiiniä

                        Kaikki lajit

                        -

                        -

                        -

                                    1.

                                    Lysiinipitoisuus on ilmoitettava lisäaineen pakkausmerkinnöissä.

                                    2.

                                    Emäksistä L-lysiiniä (nestemäinen) voidaan saattaa markkinoille ja käyttää valmisteesta koostuvana lisäaineena.

                                    3.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt hengitysteitse aiheutuvasta altistuksesta johtuvien mahdollisten riskien varalta. Jos riskejä ei voida poistaa tai vähentää minimiin tällaisten menettelyjen ja järjestelyjen avulla, lisäainetta ja esiseoksia käsiteltäessä on käytettävä asianmukaisia henkilönsuojaimia, mukaan lukien hengityssuojaa.

                        16. toukokuuta 2031

                           Tehoaineen kuvaus:

                        L-lysiini, joka tuotetaan fermentoimalla Corynebacterium glutamicum KCCM 80216- tai Corynebacterium glutamicum KCTC 12307BP -organismista
                        Kemiallinen kaava: NH2-(CH2)4-CH(NH2)-COOH
                        CAS-numero: 56-87-1

                           Analyysimenetelmät
                            (1)

                        Lysiinin määrittäminen rehun lisäaineesta ja esiseoksista, joissa on enemmän kuin 10 % lysiiniä:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FLD) – EN ISO 17180.

                              Lysiinin määrittäminen esiseoksista, rehuseoksista ja rehuaineista:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS) – komission asetus (EY) N:o 152/2009 (liite III, F osa).

                              Lysiinin määrittäminen vedestä:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FLD) tai

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS).

                        3c322

                        L-lysiinimonohydrokloridi (teknisesti puhdas)

                           Lisäaineen koostumus:

                        L-lysiinimonohydrokloridijauhe, joka sisältää vähintään 78 % L-lysiiniä ja jonka kosteuspitoisuus on enintään 1,5 %.

                        Kaikki lajit

                        -

                        -

                        -

                                    1.

                                    Lysiinipitoisuus on ilmoitettava lisäaineen pakkausmerkinnöissä.

                                    2.

                                    L-lysiinimonohydrokloridia (teknisesti puhdas) voidaan saattaa markkinoille ja käyttää valmisteesta koostuvana lisäaineena.

                                    3.

                                    Lisäainetta voidaan käyttää myös juomaveteen lisättynä.

                                    4.

                                    Lisäaineen ja esiseosten pakkausmerkinnöissä on ilmoitettava seuraavaa: ”Täydennettäessä ravintoa L-lysiinillä, etenkin juomaveteen sekoitettuna, on otettava huomioon kaikki välttämättömät ja ehdollisesti välttämättömät aminohapot epätasapainon välttämiseksi.”

                                    5.

                                    Lisäaineen endotoksiinipitoisuuden ja sen mahdollisen pölyämisen on oltava sellaiset, että endotoksiinialtistumisen voidaan varmistaa olevan enintään 1 600  ky endotoksiineja / m3 ilmaa (2)

                                    6.

                                    Rehualan toimijoiden on vahvistettava toimintamenettelyt ja järjestelyt lisäaineen ja esiseoksen käyttäjiä varten hengitysteitse tai silmä- tai ihokosketuksesta aiheutuvasta altistuksesta johtuvien mahdollisten riskien varalta. Jos riskejä ei voida poistaa tai vähentää minimiin tällaisten menettelyjen ja järjestelyjen avulla, lisäainetta ja esiseoksia käsiteltäessä on käytettävä asianmukaisia henkilönsuojaimia, mukaan lukien hengityssuojaa sekä turvalaseja ja -hansikkaita.

                        16. toukokuuta 2031

                           Tehoaineen kuvaus:

                        L-lysiinimonohydrokloridi, joka tuotetaan fermentoimalla

                           Corynebacterium casei KCCM 80190 -organismista
                        Kemiallinen kaava: NH2-(CH2)4-CH(NH2)-COOH
                        CAS-numero: 657-27-2

                           Analyysimenetelmät
                            (1)

                        L-lysiinimonohydrokloridin tunnistaminen rehun lisäaineesta:

                                    —

                                    Food Chemical Codex ”L-lysine monohydrochloride monograph”

                              Lysiinin määrittäminen rehun lisäaineesta ja esiseoksista, joissa on enemmän kuin 10 % lysiiniä:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FLD) – EN ISO 17180.

                              Lysiinin määrittäminen esiseoksista, rehuseoksista ja rehuaineista:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS) – komission asetus (EY) N:o 152/2009 (liite III, F osa).

                              Lysiinin määrittäminen vedestä:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FLD) tai

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS).

                        3c327

                        L-lysiinimonohydrokloridi (teknisesti puhdas)

                           Lisäaineen koostumus:

                        L-lysiinimonohydrokloridijauhe, joka sisältää vähintään 78 % L-lysiiniä ja jonka kosteuspitoisuus on enintään 1,5 %.

                        Kaikki lajit

                        -

                        -

                        -

                                    1.

                                    Lysiinipitoisuus on ilmoitettava lisäaineen pakkausmerkinnöissä.

                                    2.

                                    L-lysiinimonohydrokloridia (teknisesti puhdas) voidaan saattaa markkinoille ja käyttää valmisteesta koostuvana lisäaineena.

                                    3.

                                    Rehualan toimijoiden on vahvistettava toimintamenettelyt ja järjestelyt lisäaineen ja esiseoksen käyttäjiä varten hengitysteitse tai silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida poistaa tai vähentää minimiin tällaisten menettelyjen ja järjestelyjen avulla, lisäainetta ja esiseoksia käsiteltäessä on käytettävä asianmukaisia henkilönsuojaimia, mukaan lukien hengityssuojaa ja turvalaseja.

                        16. toukokuuta 2031

                           Tehoaineen kuvaus:

                        L-lysiinimonohydrokloridi, joka tuotetaan fermentoimalla

                           Corynebacterium glutamicum KCCM 80216- tai Corynebacterium glutamicum KCTC 12307BP -organismista
                        Kemiallinen kaava: NH2-(CH2)4-CH(NH2)-COOH
                        CAS-numero: 657-27-2

                           Analyysimenetelmät
                            (1)

                        L-lysiinimonohydrokloridin tunnistaminen rehun lisäaineesta:

                                    —

                                    Food Chemical Codex ”L-lysine monohydrochloride monograph”

                              Lysiinin määrittäminen rehun lisäaineesta ja esiseoksista, joissa on enemmän kuin 10 % lysiiniä:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FLD) – EN ISO 17180.

                              Lysiinin määrittäminen esiseoksista, rehuseoksista ja rehuaineista:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS) – komission asetus (EY) N:o 152/2009 (liite III, F osa).

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.

               (2)  Altistuminen laskettuna lisäaineen endotoksiinipitoisuuden ja mahdollisen pölyämisen perusteella EFSAn käyttämän menetelmän mukaisesti (EFSA Journal 2017;15(3):4705); analyysimenetelmä: Euroopan farmakopea 2.6.14. (bakteeriendotoksiinit).


title: Komission täytäntöönpanoasetus (EU) 2021/1367, annettu 6 päivänä elokuuta 2021, tiettyjen tavaroiden luokittelusta yhdistettyyn nimikkeistöön

text:
                  17.8.2021

                  FI

                  Euroopan unionin virallinen lehti

                  L 294/1

         KOMISSION TÄYTÄNTÖÖNPANOASETUS (EU) 2021/1367,
         annettu 6 päivänä elokuuta 2021,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä elokuuta 2021.

                  Komission puolesta,

               Gerassimos THOMAS

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                        Nelipyöräinen ajoneuvo, jossa on DC 24V 800W moottori, joka toimii kahdella ladattavalla akulla, joiden jännite on 12 V ja kapasiteetti 45 Ah. Ajoneuvon leveys on noin 65 cm, pituus 125 cm ja korkeus 129 cm (selkänoja pystyssä, mutta 85 cm selkänojan ollessa taitettuna kokoon) Sen kokonaispaino on noin 107 kg (108 kg akkujen kanssa). Sen suurin kuormitus on noin 130 kg.
                        Ajoneuvolla on seuraavat ominaisuudet:

                                    —

                                    etu- ja takaosan toisiinsa yhdistävä vaakasuora alusta; alustaa ei voida säätää millään tavalla (esim. taittaa tai kallistaa) käyttäjän tarpeiden mukaiseksi,

                                    —

                                    kaksi jousitettua akselia, taka-akselikäyttö ja 820 mm:n akseliväli,

                                    —

                                    kaltevuustoleranssi on 130,

                                    —

                                    kääntöympyrä on 210 cm,

                                    —

                                    kaksi ilmatäytteistä rengassarjaa (takarenkaat ovat eturenkaita suuremmat),

                                    —

                                    tuilla ja käsinojilla varustettu säädettävä pyörivä istuin, jonka korkeutta voidaan säätää, ja liukumaton pinta jalkoja varten,

                                    —

                                    säädettävä ohjauspylväs, joka taittuu kokoon ja jossa on soikeat ohjaustangot,

                                    —

                                    etu- ja takavalaisimet, suuntavilkut ja taustapeilit.

                              Ohjauspylväässä on myös kojetaulu, jossa on kytkinkotelo, vakionopeussäädin, merkinantotorven painonappi, joutokäynnin painin, vilkkuvalon kytkin, valokytkin, latauksen osoitin ja nopeuden säädin.
                        Ajoneuvossa on kaksi manuaalisesti käytettävää vipua nopeuden kiihdyttämistä, jarruttamista ja peruuttamista varten. Ohjausta voidaan säätää siten, että ajoneuvoa voidaan ohjata yhdellä kädellä.
                        Siinä on ”älykäs” sähkömagneettinen hyötyjarrutusjärjestelmä.
                        Kun akut on ladattu täyteen, ajoneuvon pisin toimintamatka on 45 kilometriä ja huippunopeus noin 15–16 km/h.
                        Sen takaosa voidaan varustaa pienillä kaatumisen estävillä pyörillä, ostoskorilla, kävelykepin kannattimella jne.
                        Se voidaan taittaa kokoon kuljettamista varten. Sitä voidaan käyttää teillä, jalkakäytävillä, jalankulkuteillä, puistojen poluilla, pyöräteillä ja tietyillä patikointipoluilla tai jalankulkuvyöhykkeillä (esim. ostosvyöhykkeillä).
                        (Katso kuva) (*1)

                        8703 10 18

                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8703 , 8703 10  ja 8703 10 18  nimiketekstien mukaisesti.
                        Luokittelu nimikkeen 8713  liikuntarajoitteisten kulkuvälineeksi ei tule kyseeseen, koska ajoneuvoa ei ole erityisesti suunniteltu liikuntarajoitteisten kuljettamiseen eikä siinä ole mitään käyttäjää helpottavia erityisvarusteita.
                        Vaikka ajoneuvo on suunniteltu siten, että sitä voidaan ohjata yhdellä kädellä, ja vaikka siinä on miellyttävä tuilla varustettu pyörivä istuin ja liukumaton pinta jalkoja varten (ja se voidaan varustaa pienillä kaatumisen estävillä pyörillä), tällaiset ominaisuudet eivät objektiivisesti tarkasteltuina ole liikuntarajoitteita helpottavia erityisvarusteita (ks. myös alanimikettä 8713 90 00  koskevat yhdistetyn nimikkeistön selitykset, nimikettä 8713  koskevat harmonoidun järjestelmän selitykset ja luokittelusuositus 8703.10/1).
                        Lisäksi erillisellä, säädettävällä ohjauspylväällä varustetut ajoneuvot ja huippunopeudeltaan yli 10 km/h:n ajoneuvot eivät kuulu nimikkeeseen 8713  (ks. myös yhdistetyn nimikkeistön selitykset, alanimike 8713 90 00 ).
                        Ajoneuvoa käytetään henkilökuljetukseen, ja kun se esitetään tullille, sitä ei voida tunnistaa pelkästään liikuntarajoitteisia varten suunnitelluksi ajoneuvoksi (ks. asia C-198/15  (1)) tulliselvityksen aikana arvioitavien objektiivisten ominaispiirteiden ja ominaisuuksien perusteella (ks. asia C-286/15  (2)). Ajoneuvoon tulliselvityksen jälkeen tehtyjä muutoksia ei oteta huomioon eikä huomioon oteta myöskään arviointia, jonka kansallinen viranomainen voi tehdä ajoneuvosta muita kuin tullilainsäädännössä määrättyjä tarkoituksia varten.
                        Ajoneuvo on henkilökuljetukseen tarkoitettu erityisajoneuvo.
                        Sen vuoksi se on luokiteltava CN-koodiin 8703 10 18  pääasiallisesti henkilökuljetukseen suunnitelluksi golfkärryn kaltaiseksi moottoriajoneuvoksi.

               (*1)  Kuva on ainoastaan ohjeellinen.

               (1)  Unionin tuomioistuimen tuomio, 26.5.2016, Invamed Group Ltd and Others v Commissioners for Her Majesty’s Revenue & Customs, C-198/15, ECLI:EU:C:2016:362.

               (2)  Unionin tuomioistuimen tuomio, 26.5.2016, Latvijas propāna gaze, C-286/15, ECLI:EU:C:2016:363, 33 kohta.


title: Komission täytäntöönpanoasetus (EU) 2021/1369, annettu 6 päivänä elokuuta 2021, tiettyjen tavaroiden luokittelusta yhdistettyyn nimikkeistöön

text:
                  17.8.2021

                  FI

                  Euroopan unionin virallinen lehti

                  L 294/8

         KOMISSION TÄYTÄNTÖÖNPANOASETUS (EU) 2021/1369,
         annettu 6 päivänä elokuuta 2021,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara on luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä elokuuta 2021.

                  Komission puolesta

               Gerassimos THOMAS

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                        Joustavasta tekstiilikankaasta valmistettu teippi, jonka leveys on noin 5 cm ja joka on yhdeltä puolelta päällystetty synteettisestä kumista valmistetulla liima-aineella ja jonka paino on enintään 1 500  g/m2.
                        Teippi on rullalla tukiputken päällä, ja se esitetään tullille pahvilaatikoissa, joissa on 16 tai 24 rullaa, joista kunkin halkaisija on noin 7,5 cm. Pakkauksessa ei ole mainintaa, että teippejä on tarkoitus käyttää lääketieteellisiin tarkoituksiin.
                        Teippi esitetään tullille teippinä, jota käytetään nivelten suojaamiseen urheilun aikana.
                        (Katso kuvat)  (*1).

                        5906 10 00

                        Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 59 ryhmän 4 huomautuksen a alakohdan sekä CN-koodien 5906  ja 5906 10 00  nimiketekstien mukaisesti.
                        Tavaraa ei ole kyllästetty eikä päällystetty lääkeaineilla. Sillä ei myöskään ole objektiivisia ominaisuuksia, jotka osoittaisivat, että se on erityisesti suunniteltu lääkinnälliseen, kirurgiseen, hammaslääkintä- tai eläinlääkintätarkoitukseen. Pakkauksessa ei myöskään ole mainintaa, että se on tarkoitettu lääketieteelliseen käyttöön. Sen vuoksi luokittelu nimikkeeseen 3005  ei tule kyseeseen (ks. myös harmonoidun järjestelmän selitykset, nimike 3005 , kolmas kohta). Se on siksi luokiteltava perusaineosansa mukaisesti.
                        Tavara on sen vuoksi luokiteltava CN-koodiin 5906 10 00  enintään 20 senttimetrin levyiseksi liimanauhaksi.

               (*1)  Kuvat ovat ainoastaan ohjeellisia.


title: Komission täytäntöönpanoasetus (EU) 2021/2307, annettu 21 päivänä lokakuuta 2021, unioniin tuotaviksi tarkoitettujen luonnonmukaisten tuotteiden ja siirtymävaiheen tuotteiden osalta vaadittavia asiakirjoja ja ilmoituksia koskevista säännöistä (ETA:n kannalta merkityksellinen teksti)

text:
                  27.12.2021

                  FI

                  Euroopan unionin virallinen lehti

                  L 461/30

         KOMISSION TÄYTÄNTÖÖNPANOASETUS (EU) 2021/2307,
         annettu 21 päivänä lokakuuta 2021,
         unioniin tuotaviksi tarkoitettujen luonnonmukaisten tuotteiden ja siirtymävaiheen tuotteiden osalta vaadittavia asiakirjoja ja ilmoituksia koskevista säännöistä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/848 (1) ja erityisesti sen 39 artiklan 2 kohdan b ja c alakohdan sekä 43 artiklan 7 kohdan,
         sekä katsoo seuraavaa:

                     (1)

                     Asetuksen (EU) 2018/848 45 artiklan 1 kohdan mukaan kolmannesta maasta voidaan tuoda tuote saatettavaksi unionin markkinoille luonnonmukaisena tuotteena tai siirtymävaiheen tuotteena. Sen vuoksi on tarpeen vahvistaa tietyille unionin toimijoille yksityiskohtaiset säännöt, jotka koskevat lähetyksiä niiden saapuessa unioniin ja sen jälkeen, kun lähetys tai lähetyksen osa on luovutettu vapaaseen liikkeeseen unionissa. Näitä toimijoita ovat tuojat, jotka esittävät lähetyksen luovutettavaksi vapaaseen liikkeeseen unionissa, tai niiden lukuun toimivat toimijat sekä lähetyksen tai lähetyksen osan ensimmäiset vastaanottajat ja vastaanottajat.

                     (2)

                     Jotta voitaisiin ottaa käyttöön lähetyksiin sovellettavan virallisen valvonnan järjestelmä jäljitettävyyden varmistamiseksi, tuojan olisi annettava toimivaltaiselle viranomaiselle ja omalle valvontaviranomaiselleen tai tarkastuslaitokselleen ennakkoilmoitus lähetyksen saapumisesta lisäämällä tämä tieto tarkastussertifikaattiin, josta säädetään komission delegoidussa asetuksessa (EU) 2021/2306 (2).

                     (3)

                     Lisäksi on tarpeen vahvistaa yksityiskohtaiset säännöt, jotka koskevat tarkastussertifikaattiotteen sisältöä ja otteen myöntämiseen liittyviä teknisiä keinoja.

                     (4)

                     Tuojan, ensimmäisen vastaanottajan ja vastaanottajan olisi esitettävä tarkastussertifikaatti tai tarkastussertifikaattiote valvontaviranomaisen tai tarkastuslaitoksen pyynnöstä. On tarpeen vahvistaa lisävelvollisuuksia niiden tietojen osalta, jotka tuojan, ensimmäisen vastaanottajan ja vastaanottajan on sisällytettävä asetuksen (EU) 2018/848 39 artiklan 1 kohdan d alakohdan i alakohdassa tarkoitettuun luonnonmukaisen tai siirtymävaiheen tuotantoyksikön kuvaukseen.

                     (5)

                     Sen varmistamiseksi, että säännösten noudattamatta jättämistapauksia seurataan asianmukaisesti, jäsenvaltion toimivaltaisen viranomaisen tekemän todentamisen aikana havaittua epäiltyä tai vahvistettua säännösten noudattamatta jättämistä koskevat tiedot olisi jaettava jäsenvaltioiden ja komission kesken käyttäen luonnonmukaisen maatalouden tietojärjestelmää.

                     (6)

                     Kun kyseessä ovat paperimuotoiset tarkastussertifikaatit ja paperimuotoiset tarkastussertifikaattiotteet, jotka vahvistetaan delegoidun asetuksen (EU) 2021/2306 mukaisesti paperiversiona omakätisellä allekirjoituksella, on tarpeen vahvistaa siirtymäkauden vaatimuksia sille, miten ensimmäinen vastaanottaja ja vastaanottaja käyttävät tällaisia sertifikaatteja ja niiden otteita, kuten myös vaatimus siitä, että sertifikaatin ja sertifikaattiotteen on oltava tavaroiden mukana ensimmäisen vastaanottajan ja vastaanottajan tiloissa.

                     (7)

                     Tätä asetusta olisi selkeyden ja oikeusvarmuuden vuoksi sovellettava asetuksen (EU) 2018/848 soveltamisen alkamispäivästä.

                     (8)

                     Tässä asetuksessa säädetyt toimenpiteet ovat luonnonmukaisen tuotannon komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Kohde
            Tässä asetuksessa vahvistetaan säännöt, jotka koskevat

                        a)

                        tuojien, lähetyksistä vastaavien toimijoiden, ensimmäisten vastaanottajien ja vastaanottajien ilmoituksia ja tiedoksiantoja, jotka liittyvät tuotteiden tuontiin kolmansista maista niiden saattamiseksi unionin markkinoille luonnonmukaisina tuotteina tai siirtymävaiheen tuotteina; ja

                        b)

                        jäsenvaltioiden toimivaltaisten viranomaisten ilmoituksia lähetyksiin liittyvistä epäillyistä tai vahvistetuista säännösten noudattamatta jättämisistä.

            2 artikla
            Määritelmät
            Tässä asetuksessa tarkoitetaan

                        1)

                        ’tuojalla’ unioniin sijoittautunutta luonnollista tai oikeushenkilöä, johon sovelletaan asetuksessa (EU) 2018/848 tarkoitettua virallista valvontaa ja joka esittää lähetyksen luovutettavaksi vapaaseen liikkeeseen unionissa joko itse tai edustajan välityksellä;

                        2)

                        ’lähetyksestä vastaavalla toimijalla’ delegoidun asetuksen (EU) 2021/2306 6 artiklan 4 kohtaa ja komission delegoitua asetusta (EU) 2019/2123 (3) sovellettaessa joko tuojaa tai unioniin sijoittautunutta luonnollista tai oikeushenkilöä, joka esittää lähetyksen rajatarkastusasemalla tuojan puolesta;

                        3)

                        ’ensimmäisellä vastaanottajalla’ unioniin sijoittautunutta luonnollista tai oikeushenkilöä, johon sovelletaan asetuksessa (EU) 2018/848 tarkoitettua virallista valvontaa, jolle tuoja toimittaa lähetyksen sen jälkeen, kun se on luovutettu vapaaseen liikkeeseen, ja joka vastaanottaa lähetyksen käsittelyä ja/tai kaupan pitämistä varten;

                        4)

                        ’vastaanottajalla’ unioniin sijoittautunutta luonnollista tai oikeushenkilöä, johon sovelletaan asetuksessa (EU) 2018/848 tarkoitettua virallista valvontaa, jolle tuoja toimittaa lähetyksen jaosta saadun erän sen jälkeen, kun se on luovutettu vapaaseen liikkeeseen, ja joka vastaanottaa lähetyksen käsittelyä ja/tai kaupan pitämistä varten;

                        5)

                        ’lähetyksellä’ Euroopan parlamentin ja neuvoston asetuksen (EU) 2017/625 (4) 3 artiklan 37 kohdassa määriteltyä sellaisten tuotteiden lähetystä, jotka on tarkoitus saattaa unionissa markkinoille luonnonmukaisina tuotteina tai siirtymäkauden tuotteina; kuitenkin silloin kun kyseessä ovat luonnonmukaiset tuotteet ja siirtymävaiheen tuotteet, jotka on vapautettu virallisesta valvonnasta rajatarkastusasemilla komission delegoidun asetuksen (EU) 2021/2305 (5) nojalla, lähetyksellä tarkoitetaan samaan tai useampaan yhdistetyn nimikkeistön koodiin kuuluvaa tuotemäärää, jolle on annettu yksi ainoa tarkastussertifikaatti, joka lähetetään samalla kuljetusvälineellä ja joka tuodaan samasta kolmannesta maasta;

            3 artikla
            Ennakkoilmoitus ennen saapumista

               1.   Tuojan tai tarvittaessa lähetyksestä vastaavan toimijan on tehtävä jokaisen lähetyksen saapumisesta ennakkoilmoitus rajatarkastusasemalle tai paikkaan, jossa tavarat luovutetaan vapaaseen liikkeeseen, täyttämällä ja lähettämällä komission täytäntöönpanoasetuksen (EU) 2019/1715 (6) 2 artiklan 36 kohdassa tarkoitetussa Traces-järjestelmässä (Trade Control and Expert System) tarkastussertifikaatin asianomainen osa delegoidun asetuksen (EU) 2021/2306 liitteessä esitettyjen mallin ja huomautusten mukaisesti seuraaville tahoille:

                           a)

                           delegoidun asetuksen (EU) 2021/2306 6 artiklassa tarkoitettu toimivaltainen viranomainen;

                           b)

                           tuojan valvontaviranomainen tai tarkastuslaitos.

               2.   Edellä olevaa 1 kohtaa sovelletaan jokaiseen lähetykseen, johon sovelletaan virallista valvontaa rajatarkastusasemilla, niiden vaatimusten lisäksi, jotka koskevat ennakkoilmoitusta, joka on tehtävä lähetysten saapumisesta rajatarkastusasemien toimivaltaisille viranomaisille asetuksen (EU) 2017/625 56 artiklan 3 kohdan a alakohdan nojalla.

               3.   Edellä 1 kohdan mukaiset ennakkoilmoitukset on tehtävä komission täytäntöönpanoasetuksessa (EU) 2019/1013 (7) säädettyjä määräaikoja noudattaen.

            4 artikla
            Tarkastussertifikaatti ja tarkastussertifikaattiote

               1.   Tuojan ja ensimmäisen vastaanottajan on täytettävä tarkastussertifikaatti Traces-järjestelmässä seuraavasti:

                           a)

                           tuojan on kirjattava erityisiä tullimenettelyjä koskevaan kohtaan 23 kaikki tiedot lukuun ottamatta asianomaisen toimivaltaisen viranomaisen suorittamaa todentamista koskevia tietoja;

                           b)

                           jos kolmannen maan valvontaviranomainen tai tarkastuslaitos ei ole täyttänyt tietoja ensimmäistä vastaanottajaa koskevaan kohtaan 24 ennen kolmannen maan toimivaltaisen viranomaisen tekemää lähetyksen todentamista ja tarkastussertifikaatin vahvistamista, tuojan on kirjattava kyseiset tiedot Traces-järjestelmässä; ja

                           c)

                           ensimmäisen vastaanottajan on täytettävä Traces-järjestelmässä ensimmäisen vastaanottajan ilmoitusta koskeva kohta 31 vastaanottaessaan lähetyksen sen jälkeen, kun lähetys on luovutettu vapaaseen liikkeeseen.

               2.   Jos delegoidun asetuksen (EU) 2021/2306 6 artiklan 3 kohdan mukaisesti tehdyssä lähetystä koskevassa päätöksessä mainitaan, että lähetys voidaan luovuttaa vapaaseen liikkeeseen, tuojan on merkittävä tarkastussertifikaatin numero Euroopan parlamentin ja neuvoston asetuksen (EU) N:o 952/2013 (8) 158 artiklan 1 kohdassa tarkoitettuun vapaaseen liikkeeseen luovutusta koskevaan tulli-ilmoitukseen.

               3.   Jos lähetys jaetaan delegoidun asetuksen (EU) 2021/2306 6 artiklan 6 kohdan mukaisesti eriin tullin valvonnassa ennen vapaaseen liikkeeseen luovutusta, tuojan on täytettävä ja lähetettävä jokaisesta erästä tarkastussertifikaattiote Traces-järjestelmällä tämän asetuksen liitteessä esitettyjen mallin ja huomautusten mukaisesti.
               Sama koskee tilannetta, jossa lähetys jaetaan eriin delegoidun asetuksen (EU) 2021/2306 7 artiklan 3 kohdan mukaisesti sen jälkeen, kun tarkastussertifikaatti on todennettu ja vahvistettu.
               Jos delegoidun asetuksen (EU) 2021/2306 6 artiklan 6 kohdan ja 7 artiklan 4 kohdan mukaisesti tehdyssä tarkastussertifikaattiotteeseen merkittyä erää koskevassa päätöksessä mainitaan, että erä voidaan luovuttaa vapaaseen liikkeeseen, tarkastussertifikaattiotteen numero on merkittävä asetuksen (EU) N:o 952/2013 158 artiklan 1 kohdassa tarkoitettuun vapaaseen liikkeeseen luovutusta koskevaan tulli-ilmoitukseen.
               Vastaanottajan on erää vastaanottaessaan merkittävä Traces-järjestelmässä tarkastussertifikaattiotteen kohtaan 13, ovatko pakkaus tai säiliö ja, tapauksen mukaan, tarkastussertifikaatti erän vastaanottohetkellä asetuksen (EU) 2018/848 liitteessä III olevan 6 osan mukaiset.

               4.   Tarkastussertifikaattiote on laadittava sen jäsenvaltion virallisella kielellä tai jollakin sen virallisista kielistä, jossa erä on tarkoitus luovuttaa vapaaseen liikkeeseen. Jäsenvaltio voi hyväksyä, että sertifikaattien otteet laaditaan jollakin muulla unionin virallisella kielellä ja että niihin liitetään tarvittaessa oikeaksi todistettu käännös.

            5 artikla
            Dokumentaatio
            Tuojan, ensimmäisen vastaanottajan tai vastaanottajan on asianomaisen toimivaltaisen viranomaisen, valvontaviranomaisen tai tarkastuslaitoksen pyynnöstä esitettävä tarkastussertifikaatti tai, tapauksen mukaan, tarkastussertifikaattiote, jossa ne mainitaan.

            6 artikla
            Tuotantoyksiköiden ja toiminnan kuvaus
            Silloin kun tuoja esittää lähetyksen luovutettavaksi vapaaseen liikkeeseen, asetuksen (EU) 2018/848 39 artiklan 1 kohdan d alakohdan i alakohdassa tarkoitetun täydellisen kuvauksen luonnonmukaisesta tai siirtymävaiheessa olevasta tuotantoyksiköstä ja toiminnasta on katettava seuraavat:

                        a)

                        tilat;

                        b)

                        toiminta ja paikat, joissa luovutus vapaaseen liikkeeseen unionissa tapahtuu;

                        c)

                        muut tilat, joita tuoja aikoo käyttää tuotavien tuotteiden varastointiin ennen niiden toimittamista ensimmäiselle vastaanottajalle; ja

                        d)

                        pyrkimys varmistaa, että tuotavien tuotteiden varastointiin käytettäviin tiloihin kohdistetaan valvontaa, jonka suorittaa joko valvontaviranomainen tai tarkastuslaitos tai, silloin kun varastointitilat sijaitsevat toisessa jäsenvaltiossa tai toisella alueella, kyseisessä jäsenvaltiossa tai kyseisellä alueella valvontaa varten hyväksytty valvontaviranomainen tai tarkastuslaitos.

                  Kun kyseessä on ensimmäinen vastaanottaja tai vastaanottaja, kuvauksen on katettava lähetysten vastaanottamiseen ja varastointiin käytettävät tilat.

            7 artikla
            Ilmoitus epäillystä tai vahvistetusta säännösten noudattamatta jättämisestä
            Jos delegoidun asetuksen (EU) 2021/2306 6 artiklan mukaisesti tehtävän lähetyksen säännösten noudattamatta jättämisen todentamisen aikana havaitaan epäiltyjä tai vahvistettuja säännösten noudattamatta jättämisiä, asianomaisen jäsenvaltion on ilmoitettava asiasta viipymättä komissiolle ja muille jäsenvaltioille käyttäen luonnonmukaisen maatalouden tietojärjestelmää (OFIS) ja komission täytäntöönpanoasetuksen (EU) 2021/279 (9) liitteessä II olevassa 4 jaksossa esitettyä mallia. Komissio ilmoittaa asiasta toimivaltaiselle viranomaiselle tai, tapauksen mukaan, asianomaisen kolmannen maan valvontaviranomaiselle tai tarkastuslaitokselle.

            8 artikla
            Siirtymäsäännökset paperimuodossa oleville tarkastussertifikaateille ja niiden otteille

               1.   Paperimuotoisen tarkastussertifikaatin, joka on vahvistettu omakätisellä allekirjoituksella delegoidun asetuksen (EU) 2021/2306 11 artiklan 2 kohdan mukaisesti, ja paperimuotoisen tarkastussertifikaattiotteen, joka on vahvistettu omakätisellä allekirjoituksella mainitun asetuksen 11 artiklan 5 kohdan mukaisesti, on oltava tavaroiden mukana ensimmäisen vastaanottajan tai vastaanottajan tiloissa.

               2.   Ensimmäisen vastaanottajan on 1 kohdassa tarkoitetun paperimuotoisen tarkastussertifikaatin saatuaan tarkistettava, vastaavatko siinä olevat tiedot kyseiseen sertifikaattiin Traces-järjestelmässä täytettyjä tietoja.
               Jos paperimuotoiseen tarkastussertifikaattiin ei ole merkitty tarkastussertifikaatin kohdassa 13 tarkoitettua pakkausten lukumäärää koskevaa tietoa tai kohdassa 16 ja 17 tarkoitettua tietoa tai jos tieto eroaa Traces-järjestelmässä täytetyn sertifikaatin tiedosta, ensimmäisen vastaanottajan on otettava huomioon Traces-järjestelmässä olevaan sertifikaattiin kirjattu tieto.

               3.   Ensimmäisen vastaanottajan on 2 kohdassa tarkoitetun tarkistuksen jälkeen allekirjoitettava paperimuotoisen tarkastussertifikaatin kohta 31 omakätisesti ja lähetettävä sertifikaatti sen kohdassa 12 mainitulle tuojalle.

               4.   Tuojan on pidettävä 3 kohdassa tarkoitettu paperimuotoinen tarkastussertifikaatti valvontaviranomaisen tai tarkastuslaitoksen saatavilla vähintään kaksi vuotta.

               5.   Vastaanottajan on erän vastaanottamisen yhteydessä allekirjoitettava 1 kohdassa tarkoitetun paperimuotoisen tarkastussertifikaattiotteen kohta 13 omakätisesti.

               6.   Erän vastaanottajan on pidettävä 5 kohdassa tarkoitettu paperimuotoinen tarkastussertifikaattiote valvontaviranomaisten ja/tai tarkastuslaitosten saatavilla vähintään kaksi vuotta.

               7.   Ensimmäinen vastaanottaja ja, tapauksen mukaan, tuoja voi ottaa 3 kohdassa tarkoitetusta paperimuotoisesta tarkastussertifikaatista jäljennöksen antaakseen tiedon valvontaviranomaisille ja tarkastuslaitoksille 5 artiklan mukaisesti. Kaikkiin tällaisiin jäljennöksiin on painettava tai leimattava merkintä ”JÄLJENNÖS”.

               8.   Ensimmäinen vastaanottaja ja, tapauksen mukaan, tuoja voi ottaa 5 kohdassa tarkoitetusta paperimuotoisesta tarkastussertifikaattiotteesta jäljennöksen antaakseen tiedon valvontaviranomaisille ja tarkastuslaitoksille 5 artiklan mukaisesti. Kaikkiin tällaisiin jäljennöksiin on painettava tai leimattava merkintä ”JÄLJENNÖS”.

            9 artikla
            Voimaantulo ja soveltaminen
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2022.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä lokakuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 150, 14.6.2018, s. 1.

            (2)  Komission delegoitu asetus (EU) 2021/2306, annettu 21 päivänä lokakuuta 2021, Euroopan parlamentin ja neuvoston asetuksen (EU) 2018/848 täydentämisestä virallista valvontaa koskevilla säännöillä unioniin tuotaviksi tarkoitettujen luonnonmukaisten tuotteiden ja siirtymävaiheen tuotteiden lähetysten sekä tarkastussertifikaatin osalta (ks. tämän virallisen lehden sivu13).

            (3)  Komission delegoitu asetus (EU) 2019/2123, annettu 10 päivänä lokakuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse säännöistä, jotka koskevat sitä, missä tapauksissa ja millä edellytyksin tiettyjä tavaroita koskevia tunnistustarkastuksia ja fyysisiä tarkastuksia voidaan suorittaa valvontapisteissä ja asiakirjatarkastuksia voidaan suorittaa etäällä rajatarkastusasemista (EUVL L 321, 12.12.2019, s. 64).

            (4)  Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) (EUVL L 95, 7.4.2017, s. 1).

            (5)  Komission delegoitu asetus (EU) 2021/2305, annettu 21 päivänä lokakuuta 2021, Euroopan parlamentin ja neuvoston asetuksen (EU) 2017/625 täydentämisestä säännöillä siitä, missä tapauksissa ja millä edellytyksin luonnonmukaiset tuotteet ja siirtymävaiheen tuotteet vapautetaan virallisesta valvonnasta rajatarkastusasemilla, tällaisten tuotteiden virallisen valvonnan suorittamispaikasta sekä komission delegoitujen asetusten (EU) 2019/2123 ja (EU) 2019/2124 muuttamisesta (ks. tämän virallisen lehden sivu 5).

            (6)  Komission täytäntöönpanoasetus (EU) 2019/1715, annettu 30 päivänä syyskuuta 2019, virallisen valvonnan tiedonhallintajärjestelmän ja sen komponenttien toimintaa koskevista säännöistä (IMSOC-asetus) (EUVL L 261, 14.10.2019, s. 37).

            (7)  Komission täytäntöönpanoasetus (EU) 2019/1013, annettu 16 päivänä huhtikuuta 2019, tiettyihin luokkiin kuuluvien eläinten ja tavaroiden unioniin tulevia lähetyksiä koskevista ennakkoilmoituksista (EUVL L 165, 21.6.2019, s. 8).

            (8)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).

            (9)  Komission täytäntöönpanoasetus (EU) 2021/279, annettu 22 päivänä helmikuuta 2021, Euroopan parlamentin ja neuvoston asetuksen (EU) 2018/848 soveltamista koskevista yksityiskohtaisista säännöistä luonnonmukaisen tuotannon jäljitettävyyden varmistavien tarkastusten ja muiden toimenpiteiden sekä luonnonmukaisesti tuotettujen tuotteiden merkintöjen osalta (EUVL L 62, 23.2.2021, s. 6).

            LIITE
            I OSA

               EUROOPAN UNIONIIN TUOTAVIEN LUONNONMUKAISTEN TUOTTEIDEN JA SIIRTYMÄVAIHEEN TUOTTEIDEN TARKASTUSSERTIFIKAATTIOTE NRO ...

                                    1.

                                    Otteen perustana olevan tarkastussertifikaatin myöntänyt valvontaviranomainen tai tarkastuslaitos

                                    2.

                                    Euroopan parlamentin ja neuvoston asetuksen (EU) 2018/848 (1) mukaiset menettelyt:

                                                ☐

                                                Säännösten noudattaminen (46 artikla)

                                                ☐

                                                Vastaava kolmas maa (48 artikla)

                                                ☐

                                                Vastaava valvontaviranomainen tai tarkastuslaitos (57 artikla) tai

                                                ☐

                                                Vastaavuus kauppasopimuksen nojalla (47 artikla)

                                    3.

                                    Tarkastussertifikaatin viitenumero

                                    4.

                                    Valvontaviranomainen tai tarkastuslaitos

                                    5.

                                    Tuoja

                                    6.

                                    Alkuperämaa

                                    7.

                                    Viejämaa

                                    8.

                                    Rajatarkastusasema / valvontapiste / paikka, jossa tavarat luovutetaan vapaaseen liikkeeseen

                                    9.

                                    Määrämaa

                                    10.

                                    Jakamalla saadun erän vastaanottaja

                                    11.

                                    Tuotteen kuvaus
                                    Luonnonmukainen tai siirtymävaiheen tuote CN-koodi Luokka Pakkausten lukumäärä Erän numero
                                    Erän nettopaino ja alkuperäisen lähetyksen nettopaino

                                    12.

                                    Sertifikaattiotteen todentavan ja vahvistavan toimivaltaisen viranomaisen ilmoitus.
                                    Tämä ote koskee edellä kuvattua erää, joka on jakamalla saatu lähetys, jolle on myönnetty alkuperäinen tarkastussertifikaatti kohdassa 3 mainitulla numerolla.

                                                ☐

                                                Luovutetaan luonnonmukaisina tuotteina

                                                ☐

                                                Luovutetaan siirtymävaiheen tuotteina

                                                ☐

                                                Luovutetaan muina kuin luonnonmukaisina tuotteina

                                                ☐

                                                Erää ei voida luovuttaa vapaaseen liikkeeseen.

                                          Lisätietoja:
                                    Viranomainen ja jäsenvaltio:
                                    Päiväys:
                                    Valtuutetun henkilön nimi ja allekirjoitus / Hyväksytty sähköinen leima

                                    13.

                                    Erän vastaanottajan ilmoitus
                                    Kun tuotteet vastaanotettiin, pakkaukset tai säiliöt ja, tapauksen mukaan, tarkastussertifikaatti

                                                ☐

                                                olivat asetuksen (EU) 2018/848 liitteessä III olevan 6 osan mukaiset tai

                                                ☐

                                                eivät olleet asetuksen (EU) 2018/848 liitteessä III olevan 6 osan mukaiset.

                        Valtuutetun henkilön nimi ja allekirjoitus

                        Päiväys:

                  II OSA

               TARKASTUSSERTIFIKAATTIOTTEEN MALLIN TÄYTTÄMISTÄ KOSKEVAT HUOMAUTUKSET

                        Ote nro ...:

                        Otteen numero on sama kuin alkuperäisen lähetyksen jaosta saadun erän numero.

                        Kohta 1

                        :

                        Kolmannessa maassa sijaitsevan, otteen perustana olevan tarkastussertifikaatin myöntäneen valvontaviranomaisen tai tarkastuslaitoksen nimi, osoite ja koodi.

                        Kohta 2

                        :

                        Tässä kohdassa ilmoitetaan asetuksen (EU) 2018/848 säännökset, jotka koskevat tämän otteen myöntämistä ja käyttöä; ilmoitetaan säännös, jonka mukaisesti kyseessä oleva lähetys tuotiin; katso otteen perustana olevan tarkastussertifikaatin kohta 2.

                        Kohta 3

                        :

                        Sähköisen Traces-järjestelmän otteen perustana olevalle tarkastussertifikaatille automaattisesti antama numero

                        Kohta 4

                        :

                        Sen valvontaviranomaisen tai tarkastuslaitoksen nimi, osoite ja koodi, joka vastaa lähetyksen jakaneen toimijan tarkastamisesta.

                        Kohdat 5, 6 ja 7

                        :

                        Katso vastaavat tiedot otteen perustana olevasta tarkastussertifikaatista.

                        Kohta 8

                        :

                        Tämä on yksilöllinen aakkosnumeerinen koodi, jonka Traces-järjestelmä on antanut rajatarkastusasemalle tai Euroopan parlamentin ja neuvoston asetuksen (EU) 2017/625 (2) 53 artiklan 1 kohdan a alakohdassa tarkoitetulle muulle valvontapisteelle kuin rajatarkastusasemalle tai tapauksen mukaan paikalle, jossa tavarat luovutetaan vapaaseen liikkeeseen Euroopan unionissa, mukaan lukien maa, jossa virallinen valvonta erän todentamiseksi suoritetaan komission delegoidun asetuksen (EU) 2021/2306 (3)] 6 artiklan 1 ja 2 kohdan mukaisesti ja jossa lähetystä koskeva päätös on merkitty tarkastussertifikaatin kohtaan 30.

                        Kohta 9

                        :

                        Määrämaa tarkoittaa ensimmäisen vastaanottajan maata Euroopan unionissa.

                        Kohta 10

                        :

                        (Jakamalla saadun) erän vastaanottaja Euroopan unionissa.

                        Kohta 11

                        :

                        Tuotteen kuvaus, joka kattaa seuraavat:

                                    —

                                    maininta siitä, ovatko tuotteet luonnonmukaisia vai siirtymävaiheen tuotteita;

                                    —

                                    tuotteiden neuvoston asetuksessa (EY) N:o 2658/87 (4) tarkoitettu yhdistetyn nimikkeistön koodi (CN-koodi) (mahdollisuuksien mukaan kahdeksannumeroinen koodi);

                                    —

                                    tuoteluokka komission täytäntöönpanoasetuksen (EU) 2021/1378 (5) liitteen II mukaisesti;

                                    —

                                    pakkausten (laatikoiden, pahvirasioiden, säkkien, sankojen jne.) lukumäärä

                                    —

                                    nettopaino ilmaistuna asianmukaisina yksikköinä (kilogrammaa nettopainona, litraa jne.) ja otteen perustana olevan tarkastussertifikaatin kohdassa 13 ilmoitettu nettopaino.

                        Kohta 12

                        :

                        Tämän kohdan täyttää toimivaltainen viranomainen jokaisen delegoidun asetuksen (EU) 2021/2306 6 artiklan 6 kohdassa ja 7 artiklan 3 kohdassa tarkoitetusta jaosta saadun erän osalta.
                        Toimivaltaisen viranomaisen on valittava asianmukainen vaihtoehto ja lisättävä tarpeellisiksi katsomiaan lisätietoja. Erityisesti valittaessa vaihtoehto ”Erää ei voida luovuttaa vapaaseen liikkeeseen”, lisätiedoille varattuun kohtaan on kirjattava asianmukaiset tiedot.
                        Kun kyseessä ovat tuotteet, joihin sovelletaan virallista valvontaa rajatarkastusasemilla, tämän kohdan täyttää rajatarkastusaseman toimivaltainen viranomainen.
                        Valtuutetun henkilön omakätinen allekirjoitus vaaditaan komission delegoidun asetuksen (EU) 2021/2306 11 artiklan 5 kohdan mukaisesti ainoastaan 30.kesäkuuta 2022 saakka paperimuodossa vahvistettuihin tarkastussertifikaattien otteisiin.

                        Kohta 13:

                        :

                        Vastaanottaja täyttää tämän kohdan vastaanottaessaan erän ja valitsee asetuksen (EU) 2018/848 liitteessä III olevassa 6 kohdassa esitettyjen tarkastusten jälkeen jommankumman vaihtoehdon.
                        Vastaanottajan omakätinen allekirjoitus vaaditaan komission delegoidun asetuksen (EU) 2021/2306 11 artiklan 5 kohdan mukaisesti 30.kesäkuuta 2022 saakka paperimuodossa vahvistettuihin tarkastussertifikaattien otteisiin.

               (1)  Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).

               (2)  Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) (EUVL L 95, 7.4.2017, s. 1).

               (3)  Komission delegoitu asetus (EU) 2021/2306, annettu 21 päivänä lokakuuta 2021, Euroopan parlamentin ja neuvoston asetuksen (EU) 2018/848 täydentämisestä virallista valvontaa koskevilla säännöillä unioniin tuotaviksi tarkoitettujen luonnonmukaisten tuotteiden ja siirtymävaiheen tuotteiden lähetysten sekä tarkastussertifikaatin osalta (EUVL L 461 27.12.2021, s. 13).

               (4)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

               (5)  Komission täytäntöönpanoasetus (EU) 2021/1378, annettu 19 päivänä elokuuta 2021, luonnonmukaisten ja siirtymävaiheen tuotteiden unioniin suuntautuvaan tuontiin osallistuville kolmansien maiden toimijoille, toimijaryhmille ja viejille myönnettäviä sertifikaatteja koskevien tiettyjen sääntöjen ja hyväksyttyjen valvontaviranomaisten ja tarkastuslaitosten luettelon vahvistamisesta Euroopan parlamentin ja neuvoston asetuksen (EU) 2018/848 mukaisesti (EUVL L 297, 20.8.2021, s. 24).